जौनपुर (उत्तर प्रदेश). यहां के सरायखाजा थानाक्षेत्र के रामपुर डेरवा गांव में शुक्रवार रात अचानक एक तेंदुआ घुस आया। इससे इलाके में हड़कंप मच गया। उसने तीन लोगों पर हमला बोल दिया। चीख-पुकार सुनकर लोग लाठी-डंडे लेकर मौके पर पहुंचे और उन्होंने तेंदुए को दौड़ा लिया। इसके बाद तेंदुआ जान बचाने के लिए एक घर में घुस गया। 24 घंटे की मशक्कत के बाद शनिवार को कानपुर से आए वन विभाग के कर्मचारी तेंदुए को पकड़ सके।
आगे क्या हुआ?
- घटना की सूचना मिलते ही सरायखाजा थाना की फोर्स और वन विभाग टीम मौके पर पहुंची।
- टीम के पास तेंदुए को पकड़ने का कोई संसाधन ही नहीं था। इस वजह से तेंदुए को उसी घर के अंदर बंद कर दिया गया।
- उधर ग्रामीणों ने अपने घर की महिलाओं और बच्चों को घर में ही कैद कर दिया।
- तेंदुए के गांव में आने की खबर से आसपास के गांवों में भी दहशत का माहौल।
- तेंदुए के हमले में घायल गणेश कुमार, रामकुमार और सतीश को हॉस्पिटल भेजा गया।
- हॉस्पिटल में डॉक्टर ने इलाज के के बाद तीनों को वापस घर भेज दिया।
तेंदुए का है आतंक
बता दें कि इससे पहले बीते 23 नवंबर को सीतापुर जिले के सिधौली इलाके के कटसरैया गांव में बीच सड़क पर अचानक से लोगों को तेंदुआ दिखा था। तेंदुआ तीन लोगों पर हमला कर एक घर में जाकर छिप गया था। हमले में तीन लोग बुरी तरह से घायल हुए थे। सूचना मिलते ही वन विभाग और पुलिस के अधिकारी मौके पर पहुंचे थे, जिसके बाद में तेंदुए को बेहोश करके पकड़ा गया था। इसके बाद बीते 11 दिसंबर को सीतापुर के ही थाना इमालिया सुलंतपुर के मदनापुर गांव में एक तेंदुआ किसानों के लगाए जाल में फंस गया था। इस दौरान लोगों को तेंदुए को पकड़ने में काफी मशक्कत करनी पड़ी थी।
आगे की स्लाइड्स में देखिए, फोटो...
hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva